کوئٹہ :  بلوچستان عوامی پارٹی نا صوبائی جنرل سیکرٹری صوبائی وزیر حاجی نورمحمد خان دمڑ پارینے کہ گچین کاری نا حلقہ ٹی برجا انگا شونداری ڈٹ آتے خنسا مخالف آک فریشانی تا گواچنی مسر۔ شونداری ڈٹ آتا اُلس ءِ زند انا کل بنداوی آسراتی تا فراوانی کن کل وسیلہ غاتیان کاریم ہلنگک۔ گچین کاری تیٹی کارکڑد نا بنداو آ اُلس آ کاوہ گچین کاری مہم چلیفک۔ ہراخس وعدہ تینا اُلس تون 2018 نا گچین کاری ٹی کریسٹ اوکان زیات حلقہ نا اُلس کن کاریم کریٹ۔ ہرا کاریم تے تینا حکومت نا وخت اٹ کریٹ مالو دافتا ہچ ءُ مٹ اس اف۔ ننا کاروان نا کارندہ، کمامدار، سپوٹر، وعلما، بزرگ، معتبر آک گچین کاری مہم نا تیاری ءِ بنا کیر۔ مخالف آک ننا شونداری و ورنا تا روزگار تون اوار ایلو اجتماعی کاریم تیان خلنگ و اوفتے تینا بے سہبی جوان خننگ انگ اٹی ءِ۔
(آن لائن)
